id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id ms id id ms id ms ms id id id id id ms id ms ms id id ms ms id id id id ms id id id id id id ms ms id ms id id id ms id id ms id ms en id ms id id id id id id id en ms tr ms ms ms id ms id id hy hy hy ms ms en en en en en en en id id id id id en id id jv ms id id it es id id en id ms ms ms ms ms ms
Penggunaan Internet Anak Ada BAHAYA Jika Tidak Dipantau, Sila 'ALERT'!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Mama Papa, Sila Pantau Penggunaan Internet Anak Atau BAHAYA Menanti!
Ditulis oleh Asyikin Md Isa Disemak pada 22/04/2022
Disemak secara perubatan oleh Dr. Joseph Tan
Penggunaan internet pada masa kini bukan sahaja kepada individu dewasa, malah turut melibatkan kanak-kanak. Namun ada beberapa aspek keselamatan anak yang perlu ibu bapa ketahui.
Untuk mendapatkan lebih banyak info tentang Keibubapaan, sila dapatkannya di sini.
Internet boleh menjadi medium yang menyeronokkan buat kanak-kanak yang boleh digunakan dengan tujuan menyelesaikan tugasan sekolah, berkomunikasi dengan cikgu dan rakan-rakan serta untuk bermain permainan interaktif.
Namun mendapat akses internet ini juga turut meningkatkan risiko keselamatan anak seperti kandungan tidak sesuai, buli siber dan pemangsa dalam talian.
Sebagai ibu bapa, anda harus mengetahui apa yang dilihat, didengar dan dikongsikan anak, serta dengan siapa mereka berinteraksi.
Seiring pertambahan usia anak, ibu bapa akan semakin sukar untuk mengawasi masa yang dihabiskan mereka untuk melayari internet.
Tidak dinafikan, mereka mungkin mahu dan memerlukan sedikit privasi. Ia adalah situasi sihat dan normal kerana anak akan semakin berdikari.
Internet dapat menyediakan persekitaran ‘maya’ yang selamat kepada anak jika ada langkah berwaspada diambil.
Bahaya penggunaan internet kepada kanak-kanak
Penggunaan komputer dan gajet dengan sambungan internet adalah perkara biasa pada masa kini, malah menjadi tuntutan bagi menyiapkan tugasan sekolah atau kerja mahupun bermain.
Namun ada kalanya ibu bapa mungkin terlepas pandang mengenai aspek keselamatan anak berkaitan ancaman yang boleh berlaku semasa menggunakan laman web.
Terdapat pelbagai bahaya yang boleh mempengaruhi anak semasa mereka melayari internet:
#Berhubungan dengan individu tidak diingini seperti:
Pemangsa. Contohnya dalam mesej di media sosial atau ruang sembang permainan interaktif
Buli siber. Kanak-kanak boleh menjadi sasaran dalam talian termasuklah kehidupan sebenar
Penipuan dalam talian. Pihak tertentu akan menipu anak untuk mendapatkan maklumat peribadi mengenai diri mereka atau anda
#Kandungan tidak sesuai, seperti:
Kandungan seksual eksplisit terutamanya gambar dan video pornografi
Kandungan atau grafik ganas seperti perbuatan menyerang
Kandungan lucah atau tidak sesuai dengan usia melibatkan bahasa kotor atau penggunaan dadah dan alkohol
Muat turun bahan cetak rompak termasuk fail muzik atau video
Pentingnya aspek keselamatan anak
Selain menyekat bahan tidak sepatutnya, anda perlu mendidik anak-anak tentang cara penggunaan internet yang selamat dan bertanggungjawab.
Garis panduan asas yang boleh dikongsikan dengan anak adalah:
Tidak berkongsikan gambar atau video peribadi dalam talian tanpa mendapat kebenaran ibu bapa
Jangan berikan maklumat peribadi diri tanpa kebenaran ibu bapa, seperti nama penuh, alamat rumah, nama sekolah atau nombor telefon
Jangan berkongsikan kata laluan dengan individu lain kecuali ibu bapa. Pastikan diri log keluar daripada akaun selepas penggunaan komputer awam
Semasa mencipta nama skrin, jangan masukkan maklumat peribadi seperti nama penuh atau tarikh lahir
Jangan bersetuju untuk berjumpa rakan dalam talian melainkan dengan kebenaran ibu bapa, ini kerana ada kalanya watak tersebut mungkin sekadar rekaan
Semasa menggunakan internet, elakkan daripada membalas emel, hantaran atau text yang berbaur ancaman
Sentiasa memberitahu ibu bapa atau individu dewasa dipercayai mengenai komunikasi atau perbualan yang menakutkan atau menyakitkan
Sebagai ibu bapa, anda juga harus memerhatikan tanda amaran jika anak menjadi sasaran pemangsa dalam talian, seperti:
Menghabiskan masa berjam-jam dalam talian, terutamanya pada waktu malam
Menerima panggilan telefon daripada individu tidak dikenali
Menerima hadiah secara pos
Anak menutup komputer atau gajet secara mendadak apabila anda masuk ke bilik mereka
Mengasingkan diri daripada bersama keluarga serta tidak suka membincangkan aktiviti yang dilakukan semasa melayari internet
Jika wujud gejala di atas, berbincanglah dengan anak! Lakukan komunikasi terbuka dan pastikan mereka selesa untuk mencari anda jika terjadinya masalah semasa melayari internet.
Selain itu, melalui perkongsian di laman Facebook milik Public Health Malaysia, terdapat beberapa ayat singkatan semasa penggunaan internet yang perlu ibu bapa ketahui. Antaranya:
Sumber: Public Health Malaysia
Ini kerana ia mungkin ayat-ayat singkatan yang digunakan oleh pemangsa untuk berkomunikasi dengan anak.
Waspada ketika menggunakan internet
Keselamatan siber untuk kanak-kanak adalah penting. Anda harus menetapkan peraturan kepada anak demi memastikan tahap keselamatan mereka terjamin.
Pastikan anak tidak berinteraksi dengan individu tidak dikenali di media sosial atau forum dalam talian mahupun ruang sembang. Ia adalah tempat pemangsa kanak-kanak dan pembuli siber.
Pedofil sering bersikap seperti kanak-kanak di media sosial dan ruang sembang untuk mendorong anak berjumpa dengan mereka. Berikan amaran kepada anak tentang bahaya yang boleh terjadi.
Berbual dengan remaja mengenai ancaman dalam talian dan sentiasa pantau aktiviti mereka. Ingatkan kepada mereka tentang bahaya menyiarkan lokasi sebenar semasa melayari internet.
Ajak mereka untuk berbual secara terbuka dengan anda jika menghadapi masalah atau keadaan tidak menyelesakan ketika di dalam talian.
Hadkan masa skrin dan penggunaan internet anak-anak terutamanya jika mereka masih kecil dan galakkan anak untuk melakukan aktiviti fizikal lebih kerap.
Komunikasi terbuka adalah kunci keselamatan paling penting semasa membiarkan anak melayari internet khususnya jika anak anda seorang yang perahsia dan lebih gemarkan privasi.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Internet Safety. https://kidshealth.org/en/parents/net-safety.html, Accessed on Sept 30, 2021
Internet Safety Tips for Children and Teens. https://www.nypl.org/help/about-nypl/legal-notices/internet-safety-tips, Accessed on Sept 30, 2021
Internet safety: children 6-8 years. https://raisingchildren.net.au/school-age/play-media-technology/online-safety/internet-safety-6-8-years, Accessed on Sept 30, 2021
10 things every parent can do to keep their kids safe online. https://www.childrens.health.qld.gov.au/blog-10-things-keep-kids-safe-online/, Accessed on Sept 30, 2021
How to keep your child safe online while stuck at home during the COVID-19 outbreak. https://www.unicef.org/coronavirus/keep-your-child-safe-online-at-home-covid-19, Accessed on Sept 30, 2021
Keeping Children Safe Online. https://www.justice.gov/coronavirus/keeping-children-safe-online, Accessed on Sept 30, 2021
Teaching kids about Internet safety. https://edu.gcfglobal.org/en/internetsafetyforkids/teaching-kids-about-internet-safety/1/, Accessed on Sept 30, 2021
Tidak Salah Untuk Biarkan Anak Anda Bermain Gajet, Namun Kena Kawal!
Anak 5 Tahun Hanya Dibenarkan 1 jam Masa Skrin Sehari? Ketahui Garis Panduan Penggunaan Gajet
Ditulis oleh Asyikin Md Isa Disemak pada 22/04/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.